**MUNICIPIUL SATU MARE**

**Aparatul de specialitate al Primarului**

**Serviciul Patrimoniu, Concesionări, Închirieri**

**Nr. 60123/21.10.2024**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

 **RAPORT DE SPECIALITATE**

la proiectul de hotărâre privind darea în folosință gratuită a imobilului situat în Satu Mare, str. Cibinului nr. 9/A

 Prin adresa Asociației Generale a Românilor Uniți Greco-Catolici Satu Mare nr. 11/14.10.2024, înregistrată la Primăria municipiului Satu Mare sub nr. 58889/15.10.2024, solicită acordarea în continuare a dreptului de folosință gratuită asupra imobilului situat în municipiul Satu Mare, str. Cibinului nr.9/A.

 În momentul de față solicitanții ocupă imobilul în baza Hotărârii Consiliului Local Satu Mare nr. 80/30.04.2015 care își va încheia efectele în luna aprilie a anului 2025. Clădirea a fost amenajată de către Asociația Generale a Românilor Uniți Greco-Catolici și a fost transformată în centru social pentru copii cu dizabilități.

 Imobilul mai sus menționat aparține domeniului privat al municipiului Satu Mare, este identificat prin CF nr.153554 Satu Mare cu nr. cadastral 153554-C1 având o suprafață de 422 mp, nr. de inventar 103525 și valoarea de inventar 346.801,37 lei.

 Cu toate că dreptul de folosință gratuită asupra imobilului se află în perioada de valabilitate, în vederea depunerii de către asociație a dosarului pentru obținerea unei finanțări de instalare a unui sistem de panouri fotovoltaice, este necesar ca dreptul de folosință să fie pe o perioadă mai îndelungată.

 Luând în considerare cele de mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ,cu modificările și completările ulterioare, potrivit căruia Consiliul local are atribuţii în administrarea domeniului privat al municipiului, înaintăm prezentul proiect de hotărâre consiliului local cu propunere de aprobare.

  **Şef Serviciu**

 **Faur Mihaela**

Faur Mihaela/2ex